

Fra: Alexandra Stojkovic <alexandra.akimova@gmail.com> 
Sendt: onsdag 15. januar 2025 12:50
Til: Norske Tennisveteraner <elin@norsketennisveteraner.no>
Emne: Sak til Generalforsamling - Klarere regler for turneringsarrangører
 
Hei
I de siste NTV turneringene i 2024 kunne man registrere at det har blitt en uvane blant arrangørene å a) publisere kampoppsett altfor tett til kampene, b) slå sammen flere aldersklasser selv om gruppene hadde gode muligheter for Round Robin oppsett etter påmeldingsfristen, c) ta inn flere etter påmeldingsfrist for å så d) droppe trøsterunder med å si at det er manglende banekapasitet på tross av mange walkover. Det virker som fokuset var i å få inn mer penger fremfor å tilby de som meldte seg på i god tid et bedre tilbud (Round Robin eller trøsterunde).
 
På Kolbotn NTV turnering løste de det med at de som ikke kom videre fikk i alle fall 2 rør med nye baller, det var litt trøst for 500 kr avgift.

Det er demotiverende å delta i turneringer for de som er i starten av reisen. Det er klart at man burde spille bedre for å sikre seg flere runder, men det burde være muligheter for de som ble eliminert å prøve lykken mot en som også har tapt sitt første runde - kanskje mot seeded nr 1 som er tøft nok i seg selv. 

Det er forståelig at det er vanskelig å få kabalen til å gå, men det gikk jo fint i 2023 og første delen av 2024. Kanskje man burde heller ha ventelister enn så mange påmeldte at det mangler baner.

Det trengs klarere kjøreregler for arrangørene med a) frister for publisering av kampoppsett, b) tak på antall plasser og ventelister, c) fokus på de som er meldt seg på innen fristen og tilby dem Round Robin i sin aldersgruppe hvis de er opp til 4 stk, d) at hvis man først nevner trøsterunder i teksten, så må man faktisk tilby disse eller en eventuell kompensasjon slik Kolbotn gjorde.
 
Takker på forhånd! Håper endringene blir for det beste for alle involverte. Gleder meg til å se dere på Generalforsamlingen.
 
Med vennlig hilsen
Alexandra Stojkovic


Styrets innstilling: 
Styret i NTV ser problemet og er enig i at det bør bli klarere regler for arrangører slik at alle deltakere får minst 2 kamper. 
Styrets forslag: Basert på forslaget oppdateres retningslinjene på siden for Informasjon til arrangører på norsketennisveteraner.no. NTV bør også se på rutiner for oppfølging slik at retningslinjene følges av arrangøren.


